stanford-oval/wikipedia huggingface dataset:
Joel Lundqvist
Ura > Seuraura

Lundqvistin kasvattajaseura on Järpens IF ja hän edusti juniorina myös Rögle BK:ta sekä silloista Västra Frölunda HC:tä. Ensimmäiset ottelunsa aikuisten tasolla hän pelasi kaudella 2000–2001, jolla edusti Allsvenskanin Mölndalia ja Elitserienin (vuodesta 2013 nimeltään SHL) Frölundaa, ja seuraavat viisi kautta, kaudesta 2001–2002 kauteen 2005–2006, hän pelasi vakituisesti Elitserienissä. Pisteiden valossa parhaalla Elitserien-kaudellaan, 2002–2003, hän teki 50:ssä runkosarjaottelussa 37 tehopistettä, 17 maalia ja 20 syöttöpistettä, ja oli joukkueensa toiseksi paras pistemies sekä maalintekijä Niklas Anderssonin jälkeen.
Lundqvist on ollut voittamassa jääkiekon Ruotsin-mestaruutta kahdesti, vuosina 2003 ja 2005. Pudotuspeleissä 2003 hän teki yhdeksän tehopistettä, kuusi maalia ja kolme syöttöpistettä, 16:ssa ottelussa, ollen Frölundan toiseksi paras maalintekijä Tomi Kallion jälkeen, ja pudotuspeleissä 2005 seitsemän tehopistettä, kaksi maalia ja viisi syöttöpistettä, 13:ssa ottelussa.
Dallas Stars varasi Lundqvistin numerolla 68 NHL:n varaustilaisuuden 2000 kolmannella kierroksella. Hän aloitti NHL:ssä vuonna 2006 ja pelasi tulokaskaudellaan 2006–2007 36 runkosarjaottelua, joissa teki kuusi tehopistettä, kolme maalia ja kolme syöttöpistettä, sekä seitsemän pudotuspeliottelua, joissa teki kaksi maalia. Kaudella 2007–2008 hän pelasi 55 NHL:n runkosarjaottelua, joissa teki 14 tehopistettä, kolme maalia ja 11 syöttöpistettä, ja 18 pudotuspeliottelua, joissa teki seitsemän tehopistettä, kaksi maalia ja viisi syöttöpistettä. Kaudella 2008–2009, jolla oli puolet kaudesta sivussa loukkaantumisten vuoksi, hän pelasi 43 runkosarjaottelua, joissa teki kuusi tehopistettä, maalin ja viisi syöttöpistettä. Hän pelasi Pohjois-Amerikan-vuosinaan Dallas Starsin lisäksi AHL:n Iowa Starsissa.
Vuonna 2009 Lundqvist palasi Frölunda HC:hen. Hän teki seuran kanssa kuusivuotisen sopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Latvia 2006 | jääkiekko |  |
|  Kultaa | Ruotsi / Suomi 2013 | jääkiekko |  |
|  Kultaa | Saksa / Ranska 2017 | jääkiekko |  |
|  Pronssia | Sveitsi 2009 | jääkiekko |  |
|  Pronssia | Valko-Venäjä 2014 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Sveitsi 2000 | jääkiekko |  |
Lundqvist on edustanut Ruotsin maajoukkuetta Pyeongchangin olympiakisoissa 2018 sekä jääkiekon maailmanmestaruuskilpailuissa kuudesti; vuosina 2006, 2009, 2012, 2013, 2014 ja 2017. Ruotsi on voittanut näinä vuosina kolmesti MM-kultaa, 2006, 2013, 2017 ja kahdesti MM-pronssia, 2009 ja 2014. MM-kilpailuissa 2006 hän pelasi kahdeksassa ottelussa tehden yhden maalin, MM-kilpailuissa 2009 yhdessä ottelussa jääden tehopisteittä, MM-kilpailuissa 2012 kolmessa ottelussa tehden kaksi tehopistettä, maalin ja syöttöpisteen, ja MM-kilpailuissa 2013 kymmenessä ottelussa tehden kolme syöttöpistettä. Hän joutui jättämään MM-kilpailut kesken loukkaantumisen vuoksi sekä vuonna 2009 että vuonna 2012. Lundqvist on edustanut maataan myös jääkiekon alle 18-vuotiaiden maailmanmestaruuskilpailuissa vuonna 2000 ja jääkiekon nuorten maailmanmestaruuskilpailuissa vuonna 2002.
Perhe

Lundqvist on naimisissa ja hänellä on vaimonsa Amandan kanssa kaksi lasta, vuonna 2008 syntynyt tytär ja vuonna 2011 syntynyt poika. Jääkiekkomaalivahti Henrik Lundqvist on Joel Lundqvistin identtinen kaksoisveli.
Aiheesta muualla

Joel Lundqvist The Internet Hockey Databasessa (englanniksi)
Pierre Dupuy

Pierre Dupuy
Pierre Dupuy, tunnettu myös nimellä Puteanus (27. marraskuuta 1582 – 14. joulukuuta 1651), oli ranskalainen historioitsija, joka kuului oppineisiin libertiineihin. Toinen libertiini Jacques Dupuy oli hänen veljensä.
Elämä

Dupuy syntyi Agenissa, Lot-et-Garonnessa, Akvitaniassa, Ranskassa. Vuonna 1615 Pariisin parlementin ensimmäinen puheenjohtaja Mathieu Molé antoi hänen tehtäväkseen  inventoida käsikirjoitukset, jotka tunnettiin nimellä Trésor des diaries. Työ kesti 11 vuotta. Inventaari on talletettuna Ranskan kansalliskirjastoon ja puhtaaksikirjoitetut tekstit arkistoihin Pariisiin, Lontooseen ja muualle.
Dupuyn työtä arvostetaan edelleen, mutta sen on osittain korvannut julkaisu Layettes du trésor (4 osaa, toimitettu 1863–1902; yltää taaksepäin vuoteen 1270 saakka). Dupuy julkaisi myös yhdessä veljensä Jacquesin js heidän ystävänsä Nicolas Rigaultin kanssa Jacques Auguste de Thoun Historian (1620, 1626). Veljekset toimivat myös kuninkaallisen kirjaston hoitajina, ja toimittivat hakemiston kirjastosta (Nos. 9352–9354 ja 10366–10367 Ranskan kansalliskirjaston latinankielisessä kokoelmassa). Dupuy kuoli Pariisissa.
Teoksia

Työnsä aikana Dupuy tutustui valtavaan määrään ennen julkaisemattomia kirjoituksia. Ne antoivat hänelle materiaalia moniin teoksiin:
Traité des droits et des libertés de l'église gallicane, avec les preuves (1639)
Histoire de l'ordre militaire des Templiers (1654)
Histoire générale du schisme qui a été dans l'église depuis 1378 jusqu'à 1428 (1654)
Histoire du différend entre le page Boniface VIII et le roi Philippe le Bel (1655)
Nämä teokset, erityisesti viimeksi mainittu, ovat merkittäviä keskiajan kirkon ja valtion suhteiden tutkimisen kannalta.
Teoksia > Muita teoksia

Traité des régences et des majorités des rois de France (1655)
Recueil des droits du roi (1658)
Aiheesta muualla

Olivier Thill: Pierre Dupuy - Jacques Dupuy (englanniksi) (ranskaksi)
Płockin piirikunta

Płockin piirikunta (puol. powiat płocki) on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 110 952. Siihen kuuluvat 15 kuntaa ovat Bielsk, Bodzanów, Brudzeń Duży, Bulkowo, Drobin, Gąbin, Łąck, Mała Wieś, Nowy Duninów, Radzanowo, Słubice, Słupno, Stara Biała, Staroźreby ja Wyszogród.
Piirikunnan väestöpyramidi 2014.
Vuoden 2019 lopussa Płockin piirikunnan asukkaista 50,4 prosenttia oli naispuolisia ja 49,6 prosenttia miespuolisia. Alle 18-vuotiaat muodostivat 18,6 prosenttia piirikunnan väestöstä, työikäiset 62,2 prosenttia ja eläkeikäiset 19,3 prosenttia väestön keski-iän ollessa 40,7 vuotta. Vuonna 2019 piirikunnassa syntyi 1 063 lasta. Płockin piirikunnan väkiluvun ennakoidaan pienenevän 111 105 asukkaaseen vuoteen 2050 mennessä.
Aiheesta muualla

Kuvia tai muita tiedostoja aiheesta Płockin piirikunta Wikimedia Commonsissa
Punaposkisalamanteri

| Punaposkisalamanteri |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Pyrstösammakot Caudata
Alalahko::  Salamanterimaiset Salamandroidea
Heimo::  Keuhkottomat salamanterit Plethodontidae
Alaheimo::  Plethodontinae
Suku::  Plethodon
Laji::  jordani
Kaksiosainen nimi
 Plethodon jordani  Blatchley, 1901 
Katso myös
   Punaposkisalamanteri Wikispeciesissä   Punaposkisalamanteri Commonsissa 
Infobox OKNimi-testi OKIUCN-testi OK: 
Punaposkisalamanteri (Plethodon jordani) on keuhkottomien salamantereiden heimoon kuuluva sammakkoeläinlaji. Se liikkuu öisin. Puolustautuessaan eläin erittää pahanmakuista eritettä ja joskus pudottaa häntänsä. Laji on IUCN:n punaisen listan mukaan silmälläpidettävä.
Ulkonäkö ja koko

Aikuisen yksilön pituus on 9–18,5 senttiä. Väriltään punaposkisalamanteri on musta tai harmaa. Joillakin yksilöillä on punaista poskissa ja jaloissa. Vartalo on hoikka ja pitkä.
Levinneisyys ja elinympäristö

Punaposkisalamanteria tavataan Appalakkien eteläosassa. Sitä esiintyy vuoristometsissä ja se elää maalla.
Lisääntyminen

Munimisaika on kesällä ja syksyllä.
Aiheesta muualla

http://www.amphibiaweb.org/cgi/amphib_query?where-genus=Plethodon&where-species=jordani (englanniksi)
http://www.arkive.org/red-cheeked-salamander/plethodon-jordani (Arkistoitu – Internet Archive) (englanniksi)
Pélla (alueyksikkö)

| Péllan alueyksikkö Περιφερειακή ενότητα Πέλλας> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Makedonia ja Traakia
Alue:  Keski-Makedonia
Kuntia:  4
Perustettu:  1.1.2011
Hallinto:  
 – hallinnollinen keskus:  Édessa
Pinta-ala:  2 506 km²
Väkiluku (2011):  139 680
 – väestötiheys:  55,74 as./km²
Lyhenteet:  
 – NUTS:  EL524
 
www.pella.gr
Péllan alueyksikkö (kreik. Περιφερειακή ενότητα Πέλλας, Perifereiakí enótita Péllas) on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Édessa. Alueyksikön pinta-ala on 2 506 neliökilometriä ja asukasluku 139 680 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Péllan prefektuurin (Νομός Πέλλας, Nomós Péllas).
Kunnat

Alueyksikkö jakaantuu neljään kuntaan seuraavasti:
| Kartta |  | Kunta | Kuntakeskus | Väkiluku |
| --- | --- | --- | --- | --- |
|  | 1 | Édessa | Édessa | 28 814 |
|  | 2 | Almopía | Aridaía | 27 556 |
|  | 3 | Pélla | Giannitsá | 63 122 |
|  | 4 | Skýdra | Skýdra | 20 188 |
:
Aiheesta muualla

Περιφερειακή ενότητα Πέλλας (Arkistoitu – Internet Archive). Péllan alueyksikön kotisivu. (kreikaksi) (englanniksi)
Keski-Makedonian alue
| --- | --- |
Chalkidikín alueyksikkö:   Aristotélis  Kassándra  Néa Propontída  Polýgyros  Sithonía 
Imathían alueyksikkö:   Alexándreia  Náousa  Véroia 
Kilkíksen alueyksikkö:   Kilkís  Paionía 
Péllan alueyksikkö:   Almopía  Édessa  Pélla  Skýdra 
Pierian alueyksikkö:   Dío-Ólympos  Kateríni  Pýdna-Kolindrós 
Sérresin alueyksikkö:   Amfípoli  Emmanouíl Pappás  Irákleia  Néa Zíchni  Sérres  Sintikí  Visaltía 
Thessaloníkin alueyksikkö:   Ampelókipoi-Meneméni  Chalkidóna  Délta  Kalamariá  Kordelió-Évosmos  Lagkadás  Neápoli-Sykiés  Oraiókastro  Pávlos Melás  Pylaía-Chortiátis  Thermaïkós  Thérmi  Thessaloniki  Vólvi
Rafael Spåre

Rafael Knut Harald Spåre (11. tammikuuta 1864 Helsinki – 12. tammikuuta 1943 Bryssel, Belgia) oli Venäjän keisarikunnan armeijassa palvellut suomalainen kenraalimajuri, joka toimi 1911–1917 Hämeen läänin kuvernöörinä.
Spåren isä oli senaattori Knut Robert Karl Valfrid Spåre. Spåre kävi Haminan kadettikoulun ja palveli vuodesta 1886 upseerina Venäjän armeijassa. Suuren osan urastaan hän palveli Henkikaartin Keisarinna Aleksandra Feodorovnan ulaanirykmenttissä. Hän sai mainetta Liivinmaan levottomuuksien tukahduttamisesta vallankumousvuosina 1905–1906. Spåre yleni vuoteen 1907 mennessä everstiksi. Hänet nimitettiin marraskuussa 1911 Hämeen läänin kuvernööriksi ja hänet ylennettiin 1913 kenraalimajuriksi. Spåre erosi helmikuun vallankumouksen jälkeen kuvernöörinvirastaan huhtikuussa 1917 ja kuukautta myöhemmin myös sotapalveluksesta. Hän muutti vuonna 1922 asumaan loppuiäkseen Brysseliin.
Spåre oli aatelissäädyssä Tawast-suvun valtuuttama edustaja valtiopäivillä 1891.
Aiheesta muualla

Рафаил Вальфридович Споре (henkilötiedot venäjäksi) (venäjäksi) Grwar.ru
Jalkapallo kesäolympialaisissa 2000 – naisten turnaus

| Jalkapallo kesäolympialaisissa 2000 naisten turnaus |
| --- | --- |
Joukkueet:  8
Isäntämaa:   Australia
Ajankohta:  13.-28.9.
 
Mitalistit
–  Kulta:   Norja
–  Hopea:   Yhdysvallat
–  Pronssi:   Saksa
 
Maalintekijä:   Sun Wen
  ← 1996 2004 →
Naisten jalkapalloturnaus oli olympialaisten ohjelmassa toista kertaa Sydneyn vuoden 2000 kesäolympialaisissa. Olympiakultaa voitti Norja, se voitti loppuottelussa turnauksen suurimman ennakkosuosikin Yhdysvallat jatkoajan jälkeen.
Alkusarja > Lohko E

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Saksa  | 3 |  3  |  0  |  0  |  6  |  1  | +5 | 9 |
|  Brasilia  | 3 |  2  |  0  |  1  |  5  |  3  | +2 | 6 |
|  Ruotsi  | 3 |  0  |  1  |  2  |  1  |  4  | -3 | 1 |
|  Australia  | 3 |  0  |  1  |  2  |  2  |  6  | -4 | 1 |
Alkusarja > Lohko F

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Yhdysvallat  | 3 |  2  |  1  |  0  |  6  |  2  | +4 | 7 |
|  Norja  | 3 |  2  |  0  |  1  |  5  |  4  | +1 | 6 |
|  Kiina  | 3 |  1  |  1  |  1  |  5  |  4  | +1 | 4 |
|  Nigeria  | 3 |  0  |  0  |  3  |  3  |  9  | -6 | 0 |
Pudotuspelit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 
: 24.9. - Sydney
|  |   Saksa | 0 |   |  |  |  |
|  |   Norja | 1 |   |  |  |  |
|  |   |  |   |  |  |  |
|  |  |  |  |  | 28.9. - Sydney | 28.9. - Sydney |
|  |   |   |   |   |   Norja | 3 ja. |
|  |   |   |   |   |   Yhdysvallat | 2 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  | 24.9. - Canberra | 24.9. - Canberra |   |  | 28.9. - Sydney | 28.9. - Sydney |
|  |   Yhdysvallat | 1 |   |  |   Saksa |  2 |
|  |   Brasilia | 0 |   |  |   Brasilia |  0 |
Loppusijoitukset

| Sija | Joukkue |
| --- | --- |
:  Norja (NOR)
:  Yhdysvallat (USA)
:  Saksa (GER)
4.:  Brasilia (BRA)
5.:  Kiina (CHN)
6.:  Ruotsi (SWE)
7.:  Australia (AUS)
8.:  Nigeria (NGR)
Přerov

| Přerov Prerau |
| --- | --- |
 Přerovin historiallista keskustaa.
 lippu:  vaakuna
 Přerov
 Koordinaatit: 49°27′20″N, 17°27′4″E 
Valtio:   Tšekki
Lääni:  Olomouc
Hallinto:  
 – Pormestari:  Petr Měřínský
Väkiluku (2022):  41 404
Infobox OKVirheellinen NIMI-arvo: 
Přerov (saks. Prerau) on Tšekin kaupunki Bečva-joen varrella, Olomoucin läänissä. Kaupungissa on 41 404 asukasta, ja sen pinta ala on 58,4 neliökilometriä.
Přerov tunnetaan etenkin sen hyvin säilyneestä historiallisesta keskustastaan sekä renessanssityylisestä linnastaan, mutta myös sen maailmanlaajuisesti tunnetuista arkeologisista löydoistään.
Historia

Přerovin alueella on ollut asutusta jo esihistoriallisella ajalla: kaupungin luoteispuolella sijaitsevasta Předmostísta löydettiin mammutinmetsästäjien jäänteitä 1800-luvulla. Tunnettuihin löydöksiin kuuluvat valtavat määrät sekä mammutin että muiden eläimien luita, mutta myös tärkeä kokoelma myöhäispaleoliittisen kauden ihmisfossiileja.
Přerov kuitenkin mainittiin virallisissa asiakirjoissa huomattavasti myöhemmin, vuonna 1141, vaikkei alueella ollut vielä silloinkaan merkittävää asutusta. Vasta vuonna 1256 Přerov mainittiin virallisena kaupunkina tunnustuksena sen asukkaiden urheudesta taisteluissa Unkarin tuolloista kuningasta, Béla neljättä, vastaan.
Samoihin aikoihin, 1200-luvun alkupuolella, Přeroviin rakennettiin ensimmäinen kivilinnoitus, joka kuitenkin vaurioitui ja vallattiin hussilaissotien aikana. Vuonna 1487 kaupungin vallan otti Pernštejnin suku, joka uudelleenrakensi pahasti vaurioituneen linnoituksen. Nopeasti linnoituksen valmistuttua, 1500-luvun alkupuolella, linnoitusta ympäröineelle mäelle saapui herrnhutilaisia asukkaita, mikä aloitti Přerovin kukoistuskauden alueen kulttuurin ja koulutuksen keskuksena.
Vuosisadan jälkipuoliskolla Přerovin kaupungin osti määriläisen aatelisperheen edustaja, Karel Zierotin. Hän aloitti mutkitta kaupungin linnoituksen uudelleenrakentamisen aatelistarpeisiin, jolloin linnoituksen tyylisuunta alkoi mukailla nykyistä renessanssia. Zierotinin vallan aikana kaupungin kukoistus jatkui pysähtymättä, kunnes Valkeavuoren taistelun (1620) seurauksena Zierotin joutui jättämään kaupungin, mitä seurasi kaupungin välitön merkityksen ja vaurauden hiipuminen.
Kaupunki eli pitkään hiljaiseloa, kunnes valon merkkejä antoivat 1800-luvun puolivälin uudet rautatiet. Rautatiet merkitsivät Přeroville suurta sysäystä sen kehitykselle: kaupunkiin virtasi uusia asukkaita ja vaurautta. Vuosisadan loppuun mennessä kaupungista oli kehkeytynyt yksi maansa tärkeimmistä rautatieliikenteen solmukohdista, mikä toi alueelle myös maataloutta sekä raskasta teollisuutta.
Pääsiäiskukko

Pääsiäiskukko
Pääsiäiskukko on kuvitteellinen kukko, joka perinteen mukaan munii pääsiäisen aikaan suklaamunia. Nämä se piilottaa lasten etsittäväksi. Pääsiäiskukolle kuvataan usein värikkäät pyrstösulat, joiden johdosta se on suosittu aihe pääsiäisaiheisissa koristeissa ja askarteluissa. Pääsiäiskukon tunnetumpi vastine niin Suomessa kuin maailmallakin on pääsiäispupu.
Uskonnoissa

Ortodoksiperinteen mukaan pääsiäiskukko munii pääsiäisaamuna paastonajan päättymisen ja Jeesuksen haudasta nousemisen merkiksi. Muna symboloi uutta elämää ja mahdollisesti myös Jeesuksen hautaa; päältä sileä kuin kivi, mutta sisältä täynnä elämää. Kristinuskon pääsiäistarinassa kukko on keskeisessä roolissa; se havahduttaa laulullaan Jeesuksen kolme kertaa kieltäneen Pietarin.
Aiheesta muualla

Kuvia tai muita tiedostoja aiheesta Pääsiäiskukko Wikimedia Commonsissa
Pirjo Muranen

| Pirjo Muranen |
| --- | --- |
 Pirjo Muranen numerolla 7 ryhmän kärjessä.
Henkilötiedot
Koko nimi:  Pirjo Elina Muranen
Syntynyt: 8. maaliskuuta 1981 (ikä 43) Rovaniemi, Suomi
Uran tiedot
Lempinimi:  Pike
Pituus:  174 cm
Seura:  Ounasvaaran Hiihtoseura
Laji:  maastohiihto 
Maailmancup
Kaudet:  12
Voitot:  5
Palkintokorokkeella:  15
 Tietolaatikko päivitetty 3. marraskuuta 2019. 
| Mitalit> Maa:   Suomi.Naisten maastohiihto. Olympialaiset  | Mitalit> Maa:   Suomi.Naisten maastohiihto. Olympialaiset  | Mitalit> Maa:   Suomi.Naisten maastohiihto. Olympialaiset  | Maa:   Suomi> Naisten maastohiihto. |
| --- | --- | --- | --- |
|  Pronssia | Vancouver 2010 | 4 × 5 km viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Lahti 2001 | sprintti (v) |  |
|  Kultaa | Sapporo 2007 | 4 × 5 km viesti |  |
|  Kultaa | Liberec 2009 | 4 × 5 km viesti |  |
|  Hopeaa | Oberstdorf 2005 | parisprintti (v) |  |
|  Pronssia | Liberec 2009 | sprintti (v) |  |
|  Pronssia | Oslo 2011 | 4 × 5 km viesti |  |
Pirjo Elina Muranen (o.s. Manninen, s. 8. maaliskuuta 1981 Rovaniemi) on entinen suomalainen hiihtäjä. Hän on voittanut henkilökohtaisen sprinttihiihdon maailmanmestaruuden Lahden 2001 MM-kilpailuissa sekä viestikultaa Sapporon 2007 ja Liberecin 2009 MM-kisoissa yhdessä Virpi Kuitusen, Aino-Kaisa Saarisen ja Riitta-Liisa Roposen kanssa. Lisäksi hän on ollut voittamassa parisprintin MM-hopeaa Oberstdorfin MM-hiihdoissa 2005 yhdessä Riitta-Liisa Lassilan (nyk. Roponen) kanssa, saavuttanut henkilökohtaisessa sprintissä MM-pronssia Liberecissä 2009 sekä viestissä olympiapronssia Vancouverissa 2010 ja MM-pronssia Oslossa 2011. Muranen edusti urallaan Ounasvaaran Hiihtoseuraa.
Hiihdon maailmancupin henkilökohtaisista sprinttikilpailuista Murasella on viisi voittoa ja yhteensä neljätoista palkintokorokesijaa. Sprintticupissa hän oli toinen kaudella 2000–2001 sekä kolmas kausilla 2002–2003 ja 2008–2009. Kokonaiskilpailussa hän on parhaimmillaan ollut seitsemäs kaudella 2008–2009. Normaalimatkoilla Murasen paras sijoitus on neljäs sija Rybinskin yhteislähtökilpailussa tammikuulla 2009.
Muranen voitti viestihopeaa Lahdessa 2001 ja Val di Fiemmessä 2003, mutta molemmilla kerroilla joukkueen tulos hylättiin, koska Lahdessa Virpi Kuitunen ja Milla Jauho sekä Val di Fiemmessä Kaisa Varis jäivät kiinni urheilussa kiellettyjen aineiden käytöstä.
Pirjo Murasen valmentajana keväästä 2006 lähtien toimi Reijo Jylhä. Sitä ennen hänen valmentajanaan toimi hänen isänsä Jorma Manninen. Pirjo Murasen veljet Hannu Manninen ja Kari Manninen tulivat tunnetuiksi yhdistetyn urheilijoina. Pirjo Muranen avioitui 30. kesäkuuta 2007 lentopalloilija Ville Murasen kanssa. Koulutukseltaan Muranen on kasvatustieteen maisteri.
Muranen valittiin vuoden 2001 naisurheilijaksi.
24. maaliskuuta 2011 Pirjo Muranen kertoi lopettavansa hiihtouransa Kuopion SM-kisojen jälkeen.
Arvokilpailut

Olympialaiset
Vancouver 2010: sprintti 21., yhdistelmäkilpailu 30., viesti pronssia
MM-kilpailut
Lahti 2001: sprintti kultaa, takaa-ajo 26., (viesti 2., hylätty)
Val di Fiemme 2003: sprintti kuudes, 10 km 14., 30 km 18., (viesti 2., hylätty)
Oberstdorf 2005: parisprintti hopeaa, 10 km 50.
Sapporo 2007: sprintti seitsemäs, yhdistelmäkilpailu 15., viesti kultaa
Liberec 2009: sprintti pronssia, 10 km seitsemäs, viesti kultaa, 30 km kymmenes
Oslo 2011: sprintti 38., 10 km kuudes, 4×5 km pronssia
Nuorten MM-mitalit
St. Moritz 1998: 4 × 5 km hopeaa
Saalfelden 1999: 5 km hopeaa, 4 × 5 km kultaa
Strbske Pleso 2000: sprintti kultaa, 5 km hopeaa, 15 km pronssia
Karpacz-Szklarska 2001: sprintti kultaa, 5 km hopeaa, 15 km kultaa, 4 × 5 km kultaa
Maailmancupin palkintosijat

Kausi 1999-2000: Tukholma sprintti toinen, Oslo sprintti toinen
sprintticupissa kuudes
Kausi 2000–2001: Beitostölen 4 × 5 km voitto, Santa Caterina 4 × 5 km kolmas, Brusson sprintti voitto, Engelberg sprintti voitto & toinen, Oslo sprintti voitto
sprintticupissa toinen
Kausi 2002–2003: Kuusamo 4 × 5 km voitto, Linz sprintti voitto
sprintticupissa kolmas
Kausi 2003–2004: Nove Mesto sprintti kolmas, Lahti parisprintti toinen
Kausi 2004–2005: Nove Mesto sprintti toinen, Pragelato parisprintti kolmas
sprintticupissa seitsemäs
Kausi 2005–2006: Sapporo parisprintti toinen
Kausi 2006–2007: Davos 4 × 5 km kolmas, Falun 4 × 5 km toinen
Kausi 2007–2008: Düsseldorf parisprintti kolmas, Canmore sprintti toinen, Liberec parisprintti toinen
sprintticupissa viides
Kausi 2008–2009: Jällivaara 4 × 5 km toinen, La Clusaz 4 × 5 km voitto, Rybinsk sprintti (v) voitto, Valdidentro sprintti (v) toinen, Lahti sprintti (v) kolmas
kokonaiscupissa seitsemäs, sprintticupissa kolmas
Kausi 2009–2010: Beitostölen 4 × 5 km kolmas, Drammen sprintti kolmas
SM-mitalit

1999 Inari 3×5 km pronssia
2000 Jyväskylä 10 km (v) pronssia, Kerava 10 km (p) hopeaa, takaa-ajo pronssia
2001 Lahti sprintti kultaa
2003 Ylivieska sprintti kultaa, 15 km kultaa, Valkeakoski 3×5 km kultaa, 5 km + 5 km hopeaa
2004 Iisalmi sprintti kultaa, 15 km hopeaa, Lapua 3×5 km pronssia, Ounasvaara 5 km hopeaa, parisprintti kultaa
2005 Jämi sprintti kolmas
2007 Valkeakoski 7,5 km + 7,5 km kultaa, Pyhäjärvi 30 km kultaa
2008 Vantaa sprintti (v) kultaa, 7,5 km + 7,5 km pronssia, Kuusamo 30 km hopeaa
2009 Jämi sprintti (v) kultaa , 7,5 km + 7,5 km hopeaa , Kontiolahti pronssia 30 km
2011 Kuopio sprintti (v) kultaa
Aiheesta muualla

Wikimedia Commonsissa on kuvia tai muita tiedostoja aiheesta .
Pirjo Manninen Tilastopaja (vaatii kirjautumisen, maksullinen palvelu).
Ylen Elävä arkisto: Kaksoisvoitto ensimmäisessä MM-sprintissä
Ylen Elävä arkisto: Pirjo Muraselle MM-sprinttipronssi
Naisten sprinttihiihdon maailmanmestarit
Rajamäen Kehitys

| Rajamäen Kehitys ry |
| --- | --- |

Perustettu:  1924
Paikkakunta:  Nurmijärvi, Suomi
Lajit:   hiihto  pyöräily  jalkapallo  kuntoilu  uinti 
Puheenjohtaja:  Tuomo Peltola
Omistajat:  Rajamäen Kehitys ry
Kotisivu:  rajamaenkehitys.net
Rajamäen Kehitys ry, eli RaKe, on perustettu 1924 ja on yksi suurimmista ja vanhimmista Nurmijärvellä toimivista urheiluseuroista. Seurassa toimii kolme aktiivista jaostoa: hiihto ja pyöräily, jalkapallo sekä kuntourheilu. Jäseniä on yli 600.
Seurassa on muun muassa suunnistettu ja pelattu jalkapalloa. Seuran muuta toimintaa ovat kioskitoiminta, tanssilavan toiminnan pyörittäminen, arpajaiset, patikkatapahtumat, 4-lammen juoksut sekä hiihtomajan ylläpito.
Aiheesta muualla

Seuran kotisivut